Kvecių kapinynas

Kvecių kapinynas (valstybės saugomas kultūros paminklas: unikalus kodas - 5252, senas registro kodas - A453P, senas kultūros paminklų sąrašo Nr. AR534) – kapinynas pietvakarinėje Kretingos rajono savivaldybės teritorijos dalyje, Kveciuose (Kretingos seniūnija), 0,9 km į pietvakarius nuo kelio  ir 0,23 km į šiaurę nuo kelio Kretingsodis–Kiauleikiai, Tenžės kairiajame krante. 

 Vieta 
Įrengtas I tūkstantmečio pr. m. e. pilkapyno teritorijoje, masyvios kalvos, vadinamos Kapų pušynėliu, viršūnėje bei vakariniame ir pietiniame šlaituose, kurie leidžiasi į Tenžės slėnį. Teritorija apaugusi ir apsodinta pušelėmis, šiaurės vakarinėje jos dalyje yra archeologinių tyrimų metu atidengtas pilkapis, o pietiniame pakraštyje – kaimo kapinaitės, vad. Maro kapeliais. 

Teritorija – 1,78 ha.

0,62 km į šiaurės rytus buvo Kvecių II pilkapynas, vadinamas Katmilžiais, Kaukuru.  

 Tyrimai 
Tyrė: 1963 m. – Lietuvos istorijos institutas ir Kretingos muziejus (tyrimų vadovas Algimantas Merkevičius), 1980 m. – Ignas Jablonskis. 

Žvalgė: 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1992 m. – Kultūros paveldo centras (ekspedicijos vadovas Vilnius Morkūnas). 

1963 m. ištirtas 1 degintinis X–XI a. kapas su žalvarinėmis ir geležinėmis įkapėmis.Lietuvos TSR archeologijos atlasas. – Vilnius: Mokslas, 1977. – T. 3. – Eil. Nr. 318 1980 m. aptiktas degintinis kapas urnoje su įkapėmis, kurios datuojamos XI–XII a.Ignas Jablonskis. Kveciai, Kretingos raj. (1980.X.18 aptiktas apardytas kapas) – Lietuvos istorijos instituto rankraštynas. – F., 1, b. 762Kultūros paveldo centro paveldosaugos biblioteka. – F. 1, b. 298 Kapinyno teritorijoje rasta degintinių kauliukų, žalvarinis įvijinis žiedas, lankinės segės dalis, gintaro karoliukas.Algimantas Merkevičius. Kvecių km. (Kretingos raj.) pilkapių - kapinyno tyrinėjimų ataskaita. – Lietuvos istorijos instituto rankraštynas. – F. 1, b. 186 

Radinius saugo Kretingos muziejus.

1992 m. kapinynas įrašytas į Lietuvos Respublikos istorijos ir kultūros paminklų sąrašą,Lietuvos Respublikos istorijos ir kultūros paminklų sąrašas. – Vilnius, 1992. – Eil. Nr. AR534 1997 m. registruotas kultūros vertybių registro archeologinių vietų sąraše,Valstybės žinios – 1998 m. vasario 7 d. – Nr.14. – P. 11 1998 m. paskelbtas kultūros paminklu,Valstybės žinios – 1998 m. gegužės 27 d. – Nr. 49. – P. 55 2005 m. pripažintas valstybės saugomu kultūros paveldo objektu.Valstybės žinios – 2005 m. gegužės 7 d. – Nr. 58-2034 

 Šaltiniai 

 Nuorodos 
 Kultūros vertybių registras
 Europeana: Bendras Kvecių kapinyno (Kretingos r.) vaizdas
 Europeana: Pavieniai radiniai Kvecių kapinyno (Kretingos r.) plote 2
 Europeana: Kvecių kapinyno (Kretingos r.) kapas 4 plote 2
 Aruodai: Kvecių kapinyno (Kretingos r.) kapas 4 plote 2 

Kategorija:Lietuvos kapinynai
Kategorija:Kretingos rajono paveldas